Whigfield

Sannie Charlotte Carlson (født 11. april 1970 i Skælskør i Danmark), kjent under artistnavnet Whigfield, er en dansk sanger som er best kjent for sangen «Saturday Night» som var en kjempepopulær singel sommeren 1994. Hun tilbrakte flere år i Afrika som barn før hun returnerte til Danmark. Hennes berømmelse kom da singelen «Saturday Night» ble sommerens store hit i 1994 takket være omfattende spilling på nattklubbene i middelhavsområdet og det faktum at den hadde en dans mange fant lett å lære. Hun ble den første ikke-britiske artist noensinne som entret UK Top 40 på førsteplass. Musikken hennes har også vært svært populær i Brasil, Spania, Canada, Australia, Frankrike og Norden omkring 1994s eurodance-fenomen.

Det eneste sted der hun ennå ikke har slått igjennom er USA (selv om både «Saturday Night» og «Another Day» plasserte seg på Billboards Hot Dance Music/Club Play-liste i 1995, hvor førstnevnte fikk sin høyeste plassering på 19.-plass mens oppfølgeren nådde 21.-plass).  

Senere singler inkluderer «Think of You», «Close to You», «Last Christmas», «Gimme Gimme» og «Sexy Eyes».

I likhet med Milli Vanilli ble Whigfield beskyldt for ikke å synge sine egne sanger. Beskyldningene skrev seg dels fra at hun lip-synchet alle sine live-opptredener og dels fra at hun hadde en lysere stemme og annerledes aksent på de innspilte sporene enn i virkeligheten. Dessuten hadde presenterte duoen Ally & Jo, et av produsentenes andre prosjekter, en vokal som liknet Whigfields, men med forskjellige ansikter på CD-coveret. Britiske Annerley «Ann Lee» Gordon, stemmens innehaver, hadde tidligere lånt stemmen sin til en rekke italienske produksjoner, var blant Whigfields låtskrivere og har gjennom hele Whigfields karriere hatt tilknytning til samme produksjonsselskap som henne. At Gordon hadde tilknytning til Corona-prosjektet, som gjorde nettopp det Whigfield ble beskyldt for, hjalp ikke.

 Saturday Night-dans 
«Saturday Night» er berømt for den særpregete dansen som akkompagnerer sangen. Den har det uvanlige element at den looper et mønster på fem takt-lengders steg i løpet av en fire-takters musikksyklus. Stegene er i rekkefølge:
 Begge armer bøyd 90 grader, albuer ved livet, begge dytter mot høyre og så mot venstre.
 Venstre arm i ro, støtter høyre albue, høyre overarm rister lett. Så reversert.
 Bøy framover og rull armene rundt hverandre.
 Hendene på hofta, steg forover så bakover.
 Fire hopp mens kroppen gradvis roteres 90 grader.
Slutten av syklusen markeres med et klapp og etterlater kroppen med front 90 grader i forhold til begynnelsen.

 Album 
 Whigfield (1995)
 Whigfield II (1997)
 Whigfield III (2000)
 Whigfield IIII (2002)
 Was a Time This Album (the essential collection DVD & CD album) (2004)
 X-Tremely Fun: Whigfield's Fitness Workout (samlealbum) (2005)
 Dance with Whigfield (samlealbum) (2005)

Singlene hun har utgitt er i alfabetisk rekkefølge «Amazing and Beautiful», «Another Day», «Baby Boy», «Be My Baby», «Close To You», «Doo Whop», «Gimme Gimme», «Givin' All My Love», «Gotta Getcha», «Much More», «No Tears To Cry», «Saturday Night», «Sexy Eyes», «Think Of You», «Waiting For Saturday» og «Was A Time». Over tjue remikser av «Saturday Night» er laget.

Artisten Black Duck spilte inn sangen «Whiggle In Line» som lånte tungt fra «Saturday Night». «Whiggle In Line» hadde en viss popularitet i USA og finnes der på mange kompileringer med dancemusikk.

I 2005 var Sannie medvirkende på Benassi Bros-albumet Phobia der hun skrev og sang vokal på to låter, «Feel Alive» og «Rocket In The Sky». Sannie valgte å spille inn disse under navnet NAAN og brukte dette også til innspillingen av «Yes U Are» sammen med DJ Favretto. Sannie skrev også teksten til «It's Summertime» framført av den spanske sangeren Katla og som ble utgitt i oktober 2005.

Sannie er fremdeles stadig opptatt med skriving, produsering og innspilling. Senest skrev hun teksten til hiten «Whos Your Daddy» framført av Benny Benassi. «Feel Alive» ble også utgitt våren 2006, imidlertid var vokalen på den utgitte versjonen fremført av Sandy. 

 Se også 
 Eurodance
 Europop

 Referanser 

 Eksterne lenker 





Kategori:Danske musikere
Kategori:Plateprodusenter
Kategori:Låtskrivere
Kategori:Personer fra Skælskør
Kategori:Dance-artister